Дамдины Баяраа

Дамдины Баяраа (1957 оны 7-р сарын 12-нд Хөвсгөл аймгийн Цагаан-Үүр суманд төрсөн - 2007 оны 7-р сарын 7-нд нас барсан) -Монголын үндэсний бөхийн улсын гарьд цолтой бөх. 

 Намтар 
1957 онд төрөөд 10-хан сартайдаа Хөвсгөлийн Цагаан-Үүр суманд аавынхаа эх Дарь гуайнд очоод 19-тэй цэрэгт иртлээ эмэг эхтэйгээ амьдарсан юм.

Цагаан-Үүр сумын 8 жилийн дунд сургууль төгссөн. 1976 онд цэргийн албанд мордож, Алдар нийгэмлэгт тамирчин болжээ. 

Хөвсгөл аймгийн Цагааннуур сумын засаг даргын албыг хашиж байгаад, 2007 оны 7 сарын 7-ны өдөр Дэлгэр мөрний усанд осолдож нас баржээ.

Амжилт
Үндэсний бөх
1979 онд 5 давж улсын начин цол хүртсэн
1984 онд 5 давсан
1986 онд 6 давсан
1988 онд 7 давж Улсын Заан цолд хүрчээ
1989 онд 5 давсан
1990 онд Монголын Нууц Товчооны 750 жилийн ойн даншиг наадамд 8 давж гуравт үлдсэнУлсын гарьд цол нь 2003 онд бий болсон бөгөөд Д.Баяраа 1990 онд болсон Монголын Нууц Товчооны 750 жилийн ойн даншиг наадамд 8 давсан амжилтаараа уг цолыг хүртжээ

Чөлөөт бөх
Дэлхийн залуучуудын чөлөөт бөхийн аварга шалгаруулах тэмцээний хүрэл медальт (1979), улсын 4 удаагийн аварга.

Гэр бүл
Түүний аав нь дархан аварга Дарийн Дамдин.

Гэргий С.Алимаа. Тэд 3 охин, нэг хүүтэй. Хүү Б.Төрмагнай аймгийн арслан, хүргэн Б.Болдбаатар аймгийн заан цолтой. 

Ангилал:Монголын бөх
Ангилал:Улсын гарьд
Ангилал:Улаанбаатарын хүн
Ангилал:Монголчууд
Ангилал:1957 онд төрсөн
Ангилал:2007 онд өнгөрсөн